VIGAN CITY --- Planuen pay ti city council no kaano ken kasano nga isayangkat da ti thanksgiving day iti siyudad Vigan iti panangabak na iti new7 wonder cities of the world.
Maibasar iti pannakiuman- uman ti Bombo Radyo Vigan ken ni Mayor Eva Singson- Medina, kinunana a saan a maudi iti listaan ti kaadda ti thanksgiving da iti Namarsua kadagiti bendisyon a naawat ti siyudad nangruna ti pannakastrek ti Vigan iti new 7 wonder cities.
Innayon na ni Medina nga ibilbilang na ti disyembre a kagasatan para kenkuana agsipud iti pannakaaw- awat da iti nadumaduma a pammadayaw a maaw- awatda kada bulan ti disyembre.
Kinunana a disyembre manen idi naalda ti dakkela
pammadayaw ti UNESCO , aliw awards ken ita ti new7 wonder cities of the world malaksid laeng nga iti Disyembre 18 ket isu ti pannakaiyanak na.
Nagyaman ni Mayor Medina kada dati a Gov. Luis Chavit Singson, Gov. Ryan Singson ken sibubukel a provincial government, dagiti dua a kongresista ti Ilocos Sur nga isuda Congressmen Eric Singson ken Ronald Singson, dadduma pay a kongesista iti nadumaduma a provinsiya a kas ken ni Saranggani Cong. Manny Pacquiao, dagiti senador a nag- endorso iti Vigan ken amin a tumulong ken simmuporta tapno mairaman ti siyudad iti nasao a kumpetisyon.
Ti Vigan ket isu ti kakaisuna a pambato ti Pilipinas iti kalkalpas a New 7 wonder cities of the world karaman ti Beirut- Lebanon, Doha-Qatar, Durban-South Africa, Havana-Cuba, Kuala Lumpur- Malaysia, ken La Paz-Bolivia.
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn